白雪歌
作者：無名氏
朝代：唐

paragraphs: 皇穹何處飛瓊屑，散下人間作春雪。
五花馬踏白雲衢，七香車碾瑤墀月。
蘇嵒乳洞擁山家，澗藤古栗盤銀虵。
寒郊複疊鋪柳絮，古磧爛熳吹蘆花。
流泉不下孤汀咽，斷臂老猿聲欲絕。
鳥啄冰潭玉鏡開，風敲簷溜水晶折。
拂戶初疑粉蝶飛，看山又訝白鷗歸。
孫康凍死讀書圍，火井不煖溫泉微。